Info om boligerne i Falkenborggaarden
Falkenborggården har 76 veldisponerede boliger fordelt på:
Antal rum: Areal m²:
2 59 - 85
3 78 - 94
4 96 - 126
Boligafgift pr. måned,ekskl. varme / forbrug:
kr. 2.347,28
kr. 3.742,96 - 5.392,40
kr. 4.948,32 - 5.963,36
kr. 6.090,24 - 7.993,44
Andelsindskud er kr. 0 pr. m²
Dog er der et depositum svarende til 4 måneders nettohusleje ved andelsboliger.
Boligafgiften er kr. 761,28 pr. m² pr. år. Der er "ingen ekstra" fællesomkostninger.
Dog opkræves og afregnes forbrug af koldt vand særskilt pr. 1. januar 2019.
Eksempel: 70 m² bolig = 761,28 x 70/12 = kr. 4.440,80 pr. måned.
Lejeboligerne er en anelse dyrere: ca. 950 kr pr. kvm pr. år
Dog skal det nævnes at de 3- og 4-værelses lejligheder, vi har, sjældent er ledige til udlejning / salg.
Enkelte boliger er i 2 etager og er forsynet med intern trappe.
Bebyggelsen er i 1 og 2 etager. I stueetagen er der indrettet et fitnesscenter " Fitness World", og Øjenlæge Jens Thygesens "Synscenter/Øjenklinik" Bakkebyens køreskole og Møbelbørsen aps i det tidligere "Kvickly"
Boligerne ligger på første og anden etage med indgange fra Møntstrædet, Ny Østergade og Frederiksborggade. Indgangen mod Møntstrædet er elevatorbetjent, og herfra er der adgang til de øvrige boliger. Hele bebyggelsen er et privat og lukket område.
Bebyggelsen er primært opført i gule/umbra teglsten, og tagene er belagt med røde vingeteglsten. Vinduer og døre er hvidmalede.
Trapperum og altangange fremstår som overdækkede uderum. Postkasser er anbragt ved indgangsdørene i boligetage 1.
Over erhvervslejemålet er etableret en taghave, hvor boligerne omkring denne i boligetage 1 har direkte adgang til taghaven. Taghaven er privat og lukket for offentlig adgang.
Næsten alle boliger har altan eller fransk altan. Boligerne mod taghaven har flisebelagte terrasser.
Boligerne er lyse og venlige med parketgulve, tapserede malede vægge og hvidmalede lofter.
Køkkenelementer er med bøgetræsforkanter og hvid laminat, og bordpladen er hvid plastlaminat. Der er eventuelt kølefryseskabe, elkomfur med 4 plader og ovn (som kan overtages/købes). Speciel emhætte til central udsugning. Der er forberedt for installation af opvaskemaskine.
Skabe i værelser er med bøgetræsforkanter og hvid laminat.
Badeværelse er bl.a. udstyret med håndvask, som er nedfældet i bordplade af hvid plastlaminat. Brusenichen er forsynet med stang til forhæng.
Der er forberedt for installation af vaskemaskine under bordplade. Gulve og vægge er beklædt med fliser i lyse farver.
Badeværelsesgulvet er elopvarmet.
Der er fjernvarme med radiatorer, fortrinsvis anbragt under vinduer. Radiatorer har termostatventiler. Der er individuel måling af varme og elforbrug.
I hver bolig er der stik/box for TV, radio, telefon samt bredbånd. Vi har eget fibernet indlagt i ejendommen, hvor vi har aftaler med Yousee og Dansk Kabel TV.
I kælderen er der et depotrum til hver bolig. Endvidere er der i kælderen indrettet fællesvaskeri , hvor betalingen opkræves via huslejen med vaskemaskiner, tørretumblere og strygerulle.
Husdyr er ikke tilladt at holde i foreningen. Dette gælder hund og kat samt kanin.